Lee Chong Wei

Dato' Seri (Dr.) **Lee Chong Wei** (; lahir 21 Oktober 1982) ialah bekas pemain badminton profesional Malaysia. Sebagai pemain perseorangan, Lee menduduki tempat pertama di seluruh dunia selama 349 minggu, termasuk 199 minggu berturut-turut dari 21 Ogos 2008 hingga 14 Jun 2012. Beliau adalah pemain Malaysia kelima selepas Foo Kok Keong, Rashid Sidek, Roslin Hashim dan Wong Choong Hann mencapai ranking sedemikian (sejak kedudukan rasmi pertama kali disimpan pada 1980-an), dan merupakan satu-satunya pemain Malaysia yang pernah memegang ranking nombor satu selama lebih daripada setahun. Pada 2 Mei 2023, Lee telah dibadikan ke dalam Dewan Kemasyhuran Badminton BWF. Beliau secara meluas dianggap sebagai salah seorang pemain badminton terhebat sepanjang zaman.

Lee menduduki tangga teratas dalam ranking pemain badminton lelaki perseorangan selama 199 minggu berturut-turut, iaitu pada 21 Ogos 2008 hingga 14 Jun 2012. Beliau ialah pemain badminton Malaysia ketiga yang mencapai tangga teratas selepas Rashid Sidek dan Roslin Hashim (semenjak ranking rasmi dimulakan pada 1980-an), dan juga satu-satunya jaguh badminton Malaysia yang mempertahankan kedudukan teratasnya selama lebih dua minggu. Beliau merupakan duta dan jurucakap bagi jenama cat Pentens sejak 2013.

Pada September 2018, Lee disahkan menghidap kanser nasofaring pada Julai tahun yang sama di Taiwan dan telah dirawat dengan segera sejak itu.

## Kehidupan awal
Lee dilahirkan pada 21 Oktober 1982 di Bagan Serai Perak, Perak, kepada pasangan Lee Ah Chai dan Khor Kim Choi. Pada zaman kanak-kanaknya, ketika bersekolah di SRJK (C) Jit Sin (B), Berapit, Lee gemar bola keranjang, namun ibunya melarangnya daripada menceburi sukan itu gara-gara bahang yang melayur di luar gelanggang bola keranjang, sejak itu, beliau mula mempelajari badminton ketika berusia 11 tahun, apabila bapanya yang gemar bermain sukan ini membawanya ke gelanggang badminton. Setelah menarik perhatian seorang jurulatih tempatan, jurulatih itu meminta izin bapa Lee agar Lee menjadi anak didiknya. Setelah mendapat restu bapanya, maka jurulatih itu mula melatih Lee selepas waktu sekolah. Setelah bakatnya dikesan oleh Misbun Sidek, barulah beliau menyertai pasukan kebangsaan pada usia 17 tahun.

## Kerjaya
### 2002–2007
Chong Wei menghampiri gelaran juara pertamanya dalam sesebuah kejohanan utama pada tahun 2003, apabila beliau layak ke pusingan akhir sulungnya di Terbuka Malaysia 2003, sebelum tumpas di tangan Chen Hong dari China.

Pada tahun 2004, Lee berjaya memburu dua kejuaraan terawalnya di Terbuka Malaysia dan Terbuka China Taipei. Lee menyertai pasukan kebangsaan ke Sukan Olimpik 2004 di Athens. Dalam sukan Olimpik pertamanya, Lee mengetepikan Ng Wei dari Hong Kong di pusingan pertama sebelum ditumpaskan lagi oleh Chen Hong di pusingan kedua. Apapun, Lee masih terdaya merangkul dua lagi kejuaraan pada tahun 2005, iaitu di Terbuka Malaysia dan Terbuka Denmark, di samping menggondol pingat gangsa dalam aksi Kejohanan Dunia pertamanya setelah kalah di pusingan separuh akhir kepada Taufik Hidayat yang kemudian menjuarai kejohanan tersebut.

Lee kemudian merangkul tiga kejuaraan dari enam pusingan akhirnya pada tahun 2006. Beliau menjuarai Terbuk Switzerland, Kejohanan Badminton Asia dan (untuk kali ketiga) Terbuka Malaysia, di samping juga mencapai peringkat akhir Terbuka Cina Taipei, Terbuka Makau dan Terbuka Hong Kong. Lee membantu skuad Malaysia menggondol dua butir pingat emas di acara badminton perseorangan lelaki dan pasukan campuran di temasya Sukan Komanwel 2006 di Melbourne pada bulan Mac. Lee mencapai kedudukan teratas sebanyak dua kali di ranking dunia Persekutuan Badminton Dunia pada tahun 2006, lalu menyertai Kejohanan Dunia sebagai pemain pilihan pertama, tetapi dikejutkan oleh Bao Chunlai dari China di pusingan suku akhir dalam perlawanan yang dicemari oleh dua panggilan talian berkontroversi yang tidak menyebelahi Lee.

Pada 3 November 2006, Lee terlibat dalam kemalangan jalan raya dalam perjalanan ke Bukit Jalil selepas bermakan malam, apabila kereta beliau dilanggar di belakang oleh sebuah kenderaan yang hilanga kawalan akibat tayar bocor. Beliau dihantar ke Sunway Medical Centre untuk dirawat dengan enam jahitan pada kecederaan kepalanya.

Musim 2007 menyaksikan Lee gagal memasuki pusingan akhir buat kali pertama dalam Terbuka Malaysia sejak lima tahun, bahkan juga tersingkir awal dalam lima pertandingan selepas itu sebelum melambung kembali untuk merampas kejohanan Terbuka Indonesia, iaitu gelaran pertamanya sejak Terbuka Malaysia 2006 setelah berpisah dari Li Mao untuk bersatu semula dengan jurulatih Misbun Sidek. Prestasinya di separuh kedua tahun itu cemerlang sekali, apabila merangkul tiga gelaran di Terbuka Filipina, Terbuka Jepun dan Terbuka Perancis. Beliau juga mencapai pusingan akhir Terbuka China dan Terbuka Hong Kong walaupun terjejas oleh kecederaan lututnya. Lee memenangi semua perlawanan yang melibatkannya dalam Piala Sudirman pada bulan Jun, walaupun pasukan Malaysia hanya mencapai tempat ke-5 keseluruhan dalam pertandingan. Detik paling pahit yang dialami oleh Lee adalah di Kejohanan Dunia, sungguhpun diadakan di Malaysia dan prestasi yang membanggakan sepanjang separuh kedua tahun itu, beliau kalah mengejut kepada Sony Dwi Kuncoro dari Indonesia, sehingga beliau menyela ketua jurulatih Yap Kim Hock sebalik sahaja menerima kekalahan dengan alasan bahawa Yap terlalu memberi tekanan dalam persediaannya untuk menghadapi kejohanan.

### 2008

Lee memulakan tahun 2008 dengan jayanya, dengan merangkul kejuaraan keempat dari Terbuka Malaysia dalam masa lima tahun. diikuti Terbuka Singapura, Terbuka Korea (perlawanan terakhir sebelum sukan Olimpik) Terbuka All England, Terbuka Switzerland, Kejohanan Badminton Asia, dan juga Piala Thomas di Jakarta, Indonesia, di mana Lee membawa pasukan Malaysia ke separuh akhir apabila beliau menumpaskan Lin Dan untuk memastikan Malaysia mendahului 1–0 ketika melawan juara bertahan dari China. Namun demikian, Malaysia akhirnya kalah 2–3 kerana tumpasnya beregu pertamanya dalam perlawanan terakhir.

Di Sukan Olimpik 2008, Lee dikecualikan dari pusingan pertama, kemudian senang mengetepikan cabaran Ronald Susilo di pusingan kedua, Kęstutis Navickas di pusingan ketiga, dan Sony Dwi Kuncoro di pusingan suku akhir, sebelum bertungkus-lumus mengatasi saingan hebat Lee Hyun-il dari Korea Selatan sebelum dapat mara ke pusingan akhir. Bagaimanapun, Lee mudah dikalahkan oleh Lin Dan dengan mata 12–21, 8–21. Lee menerima ganjaran RM 300,000 pada 21 Ogos 2008, kerana menggondol pingat perak di Sukan Olimpik, di samping juga RM 3,000 sebulan sebagai pencen seumur hidup mulai Ogos 2008. Untuk pencapaian yang sama, beliau dikurniakan Darjah Setia Pangkuan Negeri (DSPN), yang membawa gelaran Datuk oleh Yang di-Pertua Negeri Pulau Pinang, Tun Abdul Rahman Abbas pada 30 Ogos 2008.

Lee mengakhiri kejohanan Super Series terakhirnya pada tahun 2008 di Terbuka Hong Kong dengan menarik diri akibat kecederaan lutut, sekaligus membuka peluang kepada Marc Zwiebler dari Jerman. Penarikan diri ini menyebabkan pihak media China mengejeknya sebagai "pemain nombor satu dunia yang terlemah", di samping juga berspekulasi bahawa terdapat tiga faktor yang menjejaskan prestasi Lee sejak Sukan Olimpik, iaitu tekanan pusingan akhir Olimpik, kegerunan akan Lin Dan kerana tewas mudah di tangan Lin, dan tekanan yang dihadapi sebagai nombor satu dunia (seperti yang digemakan oleh Misbun Sidek).

Sungguhpun keperitan bermain di peringkat antarabangsa, beliau menempah kemenangan ketujuhnya di pusingan akhir Grand Prix Bandminton Kebangsaan di Kedah pada 12 Disember 2008, sekaligus memecah sasaran enam kejuaraan berturut-turut yang ditetapkan oleh Misbun Sidek. Lee akhirnya merangkul gelaran juara di Super Series Masters Finals, itupun tanpa cabaran dari Lin Dan dan pemain handalan China yang lain gara-gara dibelenggui kecederaan dan keletihan.

### 2009
Lee melancarkan musim 2009 season dengan kejuaraan Terbuka Malaysia yang kelima, tetapi gagal merangkul kejuaraan di Terbuka Korea dan Terbuka All England walaupun mara ke pusingan akhir. Namun begitu, beliau memenangi gelaran kedua tahun itu di Terbuka Swiss dengan menumpaskan Lin Dan dalam *straight set*, sekaligus menandakan kali pertama menumpaskan pemain handalan China itu di pusingan akhir di luar negara asalnya. Kemudian, Lee dikejutkan oleh Chen Long dari China di Terbuka India. Beliau mendakwa kekalahannya akibat keracunan makanan dan menggesa pihak berwajib agar memperbaiki keadaan menjelang Kejohanan Dunia. Pada bulan Mei, Lee membantu Malaysia mencapai pusingan separuh akhir pertama mereka sepanjang sejarah Piala Sudirman, walaupun rekod tanpa kalah dalam kejohanan itu akhirnya dipecahkan oleh Lin Dan. Apapun, beliau merangkul kejuaraan lagi di Terbuka Indonesia, dan Terbuka Malaysia Grand Prix Gold, biarpun gagal mempertahankan kejuaraan Terbuka Singapura kerana dikejutkan oleh Nguyen Tien Minh di pusingan kedua.

Pada 6 Jun 2009, Lee dikurniakan gelaran Darjah Bakti (DB) dari YDPA Tuanku Mizan Zainal Abidin sempena hari keputeraan rasmi baginda atas pencapaiannya di Sukan Olimpik 2008. Beliau pernah dilaporkan menjalin hubungan dengan rakan sepasukannya Wong Mew Choo,  sehingga mereka berdua mengumumkan tamatnya hubungan mereka pada bulan September.

Pada Ogos, Lee Chong Wei menyertai Kejohanan Dunia di Hyderabad, India dengan cita-cita merangkul kejuaraannya tetapi dihampakan oleh Sony Dwi Kuncoro di suku akhir. Setelah berehat selama sebulan, Lee bertanding di China Masters di mana beliau tewas kepada Lin Dan di suku akhir; diikuti kekalahan awal di pusingan kedua Terbuka Jepun di tangan Simon Santoso. Kecederaan yang dialami pada lututnya ketika itu menyebabkan Lee kurang beraksi sedikit sepanjang saki-baki tahun 2009. Setelah menjauhi Terbuka Denmark dan Terbuka Perancis, Lee kembali ke arena dengan menjuarai Terbuka Hong Kong pada 15 November, tetapi selepas itu kecundang di pusingan pertama Terbuka China tiga hari kemudian. Di World Super Series Masters Finals yang diadakan di Johor Bahru pada 3–6 Disember, Lee Chong Wei mengharumkan lagi nama Malaysia dengan mempertahankan kejuaraan perseorangan lelaki, diikuti kejayaan Wong Mew Choo menjuarai perseorangan wanita. Walau bagaimanapun, Chong Wei terpaksa melepaskan peluang beraksi di Sukan SEA yang diadakan seminggu kemudian di Vientiane atas arahan jurulatih demi menyembuhkan kecederaan lutut yang dialaminya itu.

### 2010
Datuk Lee Chong Wei memulakan tahun 2010 dengan ampuh, dengan merangkul kejuaraan Terbuka Korea dan Terbuka Malaysia (yang keenam) berturut-turut. Ini juga kali pertama Lee memenangi dua kejohanan Super Series berturut-turut. Pada 14 Mac, pada percubaan ketujuh menjuarai Kejohanan All-England sepanjang kerjayanya, Lee akhirnya berjaya merangkul gelaran juara perseorangan lelaki di perlawanan berprestij itu di Birmingham, dengan menangkis saingan Kenichi Tago dari Jepun di perlawanan akhir dengan markah 21–19, 21–19.

Lee menyertai Piala Thomas di tanah air sendiri. Beliau berjaya menumpaskan Kenichi Tago untuk menggondol mata pertama, namun pasukan Malaysia kalah 2–3 kepada Jepun. Di suku akhir, beliau menewaskan Peter Gade, sekaligus membantu pasukannya mendapat tempat dalam separuh akhir. Di separuh akhir melawan China, Lee ditewaskan oleh Lin Dan, sekaligus mengakhiri rekod 18 perlawanan tanpa kalah sejak awal tahun ini.

Pada bulan Jun, Lee mengambil bahagian dalam Terbuka Singapura tetapi tersungkur di suku akhir. Namun demikian, Lee bangkit dengan menjuarai Terbuka Indonesia, Terbuka Malaysia Grand Prix Emas pada bulan Julai, dan Terbuka Makau pada bulan Ogos. Pada akhir bulan Ogos, Lee mencuba nasib lagi dalam Kejohanan Dunia, tetapi tewas mengejut di tangan Taufik Hidayat di peringkat suku akhir. Misbun Sidek mengaku bahawa kekalahannya adalah disebabkan kecederaan belakang yang dialaminya selepas pusingan ketiga. Pada 26 September, Lee menewaskan musuh ketatnya, Lin Dan di Terbuka Jepun.

Pada bulan Oktober, Lee membantu pasukan Malaysia menewaskan India untuk mempertahankan pingat emas dalam acara pasukan bercampur Sukan Komanwel 2010, kemudian berjaya mempertahankan pingat emasnya sekali lagi dalam acara perseorangan. Sebulan kemudian, beliau menggondol pingat perak di Sukan Asia. Biarpun dapat menumpaskan Juara Dunia Chen Jin di separuh akhir, Lee sekali lagi merasai kekalahan di tangan musuh ketatnya, Lin Dan, di pusingan akhir. Pada akhir tahun, Lee menggondol gelaran Terbuka Hong Kong yang kedua berturut-turut, dan gelaran Super Series Master Finals ketiga berturut-turut pada Januari 2011.

### 2011
Pada Januari, Lee memenangi kejuaraan Terbuka Malaysia ketujuh, tetapi gagal mempertahankan kejuaraan Terbuka Korea, yang menjadi kejohanan sejuta dolar terulung dalam sukan badminton, setelah kecundang di tangan Lin Dan lagi. Pada Mac, Lee mudah melangkah ke peringat akhir Terbuka All England buat kali ketiga berturut-turut lantas mempertahankan kejuarannya dengan kemenangan straight set ke atas Lin Dan, lalu mendapat sanjungan Perdana Menteri, Datuk Seri Najib Tun Razak.Lee Chong Wei kemudiannya memenangi kejohanan super series India pertama buat dirinya. Dia juga telah menyertai skuad badminton kebangsaan Malaysia untuk beraksi di Sudirman cup, tetapi gagal ke separuh akhir apabila tewas tipis 2-3 kepada Korea.

Pada 1 Mei, Lee Chong Wei julung kali menjuarai Terbuka India, diikuti oleh kejuaraan Grand Prix Emas Terbuka Malaysia seminggu kemudian. Walaupun Lee memenangi semua perlawanannya dalam Piala Sudirman, namun perjuangan Malaysia berakhir di suku akhir setelah ditumpaskan oleh Korea Selatan 2–3. Pada lewat bulan Jun, beliau menjuarai Terbuka Indonesia, sekaligus menjadi pemain bukan Indonesia pertama yang membuat hatrik dalam kejohanan itu.

Harapan Lee untuk menjadi jaguh Malaysia pertama yang meraih pingat emas di Kejohanan Dunia ranap setelah ditewaskan oleh Lin Dan di pusingan akhir. Walaupun menguasai permainan, namun beliau terlepas dua mata penamat di set penentu. Pada bulan September, Lee juga gagal mempertahankan kejuaraan Terbuka Jepun setelah ditewaskan oleh bintang baru China, Chen Long. Pada bulan Oktober, beliau tewas kepada Chen Long sekali lagi dalam cubaan memenangi kejuaraan Terbuka Denmark yang kedua. Seminggu kemudian, beliau memenangi Terbuka Perancis. Ini disusuli dengan tiga kali berturut-turut tersingkirnya di peringkat separuh akhir di Terbuka Hong Kong,Terbuka China, dan Kejohanan Akhir Masters.

### 2012
Lee memulakan tahun Olimpik dengan cemerlang di Terbuka Korea, apabila beliau menebus kekalahannya kepada Lin Dan dengan menumpaskan jaguh China itu dalam tiga set. Seminggu kemudian, beliau meneruskan aksi cemerlang dengan menjulang kejuaraan Terbuka Malaysia yang kelapan dalam kerjayanya, setelah menumpaskan Kenichi Tago dari Jepun di pusingan akhir dalam 37 minit.

Pada bulan Mac, Lee kecundang dalam Terbuka Seluruh England dengan terpaksa menarik diri dalam pusingan kedua setelah dirawat tiga kali, sekaligus meranapkan harapan Lee untuk menjadi pemain lelaki pertama dalam era terbuka untuk merangkul kejuaraan Terbuka Seluruh England tiga kali berturut-turut. Pada bulan April, beliau dikejutkan pula oleh peman Korea Selatan, Shon Wan-ho di perlawanan akhir Terbuka India, tetapi berjaya mempertahankan gelaran Grand Prix Emas Terbuka Malaysia buat kali keempat berturut-turut pada bulan Mei. Lee terpaksa berehat selama tiga empat minggu setelah cedera di buku limanya dalam perlawanan Kumpulan C Piala Thomas melawan Denmark. Pada bulan Jun, setelah mengungguli selama 199 minggu tanpa henti sejak 14 Ogos 2008, Lee akhirnya jatuh dari tangga nombor satu dalam kedudukan pemain perseorangan lelaki terbaik BWF.

Lee kembali beraksi di gelanggang buat julung kali semenjak kecederaan itu pada Sukan Olimpik London. Beliau menang tipis ke atas Ville Lång dari Finland setelah bermain tiga set dalam pusingan pertama, dan menyatakan tekanan sebagai punca nyaris kalah. Di pusingan kedua, beliau menang muda ke atas Simon Santoso dari Indonesia, kemudian menewaskan Kashyap Parupalli dari India di suku akhir. Di separuh akhir, Lee mengalahkan Chen Long dari China dalam dua set walaupun dikhuatiri bahawa lawannya itu sukar untuk diatasi, dan bertemu lagi dengan Lin Dan di pusingan akhir buat kali kedua dalam Sukan Olimpik. Ini juga pertembungan kedua mereka di Arena Wembley selepas Kejohanan Dunia 2011. Lee mendahului setelah memenangi set pertama, tetapi Lin melanjutkan perlawanan kepada set ketiga. Walaupun banyak mengungguli sepanjang set ketiga itu, namun Lin sempat memintas beliau dan menang 21–19, sekaligus memaksa Lee sekali lagi berpuas hati dengan pingat perak.

### 2013

Lee mengambil gelaran Terbuka Korea buat kali ketiga. Seminggu kemudian, beliau merangkul gelaran Terbuka Malaysia kesembilannya, yang memecahkan rekod lapan gelaran yang sebelum ini diadakan oleh Wong Peng Soon. Lee kemudian kalah dalam perlawanan akhir Terbuka All England kepada Chen Long. Lee berkata beliau kecewa dengan persembahannya semasa kejohanan, walaupun beraksi dalam perlawanan akhir.

Pada April, beliau kalah dalam separuh akhir Terbuka Australia kepada pemain muda China, Tian Houwei. Beliau kemudian memenangi gelaran Terbuka India kedua dan Terbuka Indonesia kelima. Pada Ogos, Lee melangkah ke final Kejohanan Dunia, tetapi harapannya sekali lagi putus-putus dalam mengulangi kekalahan akhir 2011 dan Sukan Asia 2010 ke atas Lin Dan. Dia mengalami kekejangan kaki lewat permainan ketiga. Selepas cuba meneruskan, dia terpaksa bersara dan kemudiannya dikejarkan ke hospital.

Selepas Kejohanan Dunia Lee menyertai empat kejohanan Super Series. Pertama, beliau meraih gelaran Terbuka Jepun buat kali keempat. Kemudian dia kalah dalam perlawanan final Terbuka Denmark dan semifinal Terbuka Perancis, dan menang sekali lagi di Terbuka Hong Kong. Lee memenangi kejuaraan kejuaraan Masters keempat, musim yang berakhir dengan kejohanan Super Series.

### 2014
Pada Januari, Lee kalah di final Korea Terbuka kepada Chen Long, kekalahan keempat berturut-turut oleh orang Cina. Beliau mencatatkan gelaran Terbuka Malaysia kesepuluhnya seminggu kemudian. Tidak lama selepas kejayaan itu, beliau mengumumkan ia akan menjadi persinggahan Terbuka Malaysia yang terakhir, kerana dia akan menilai keadaannya selepas Sukan Asia dan mungkin bersara jika keputusannya tidak baik.

Walau bagaimanapun, bentuknya bertambah baik dan dia memenangi gelaran All England Open dan Terbuka India, walaupun beliau dikalahkan oleh Simon Santoso di final Terbuka Singapura. Dalam Piala Thomas, Lee memenangi setiap perlawanan yang dimainkannya. Malaysia mencapai peringkat akhir tetapi kalah kepada Jepun dengan skor 3-2.

Pada Jun, beliau memenangi Terbuka Jepun untuk tahun ketiga berturut-turut dan keseluruhan kelima keseluruhan. Dia kemudian kalah dalam separuh akhir Terbuka Indonesia, dan akhirnya menamatkan harapannya dalam sembilan lapan final Super Series. Kerana kecederaan hamstring yang serius, Lee menarik diri dari Sukan Komanwel 2014 pada bulan Julai, juga mengakhiri harapannya menjadi pemain perseorangan lelaki pertama untuk memenangi 3 pingat emas pada perlawanan.

Lee kembali bermain pada Ogos di tempat kedua untuk kali ketiga di Kejohanan Dunia, kalah kepada Chen Long dari China dalam set lurus. Dia sekali lagi kalah kepada Chen dalam pertandingan separuh akhir Sukan Asia, dan kepada Lin Dan dalam acara separuh akhir acara perseorangan beberapa hari kemudian.

#### Ujian Doping
Pada Oktober 2014, media tempatan melaporkan bahawa Persatuan Badminton Malaysia mengesahkan bahawa salah satu daripada pemain utama negara itu positif untuk dexamethasone selepas sampel air kencing diambil semasa Kejohanan Dunia pada akhir Ogos. Identiti pengatup itu tidak didedahkan tetapi dipercayai secara meluas sebagai Lee Chong Wei. Dexamathasone bukan dadah peningkatan prestasi tetapi kortikosteroid anti-radang yang ditadbir secara umum yang tidak menyalahi undang-undang apabila digunakan di luar musim untuk pemulihan kecederaan, tetapi dianggap menyalahi undang-undang jika ditemui di badan atlet semasa persaingan.

Pada 5 November 2014, Lee terbang ke Norway untuk menyaksikan ujian sampel "B" di Hospital Universiti Oslo selepas sampel "A" telah diuji positif pada bulan Oktober. Hasilnya diumumkan pada 8 November 2014 oleh seorang pegawai sukan Malaysia yang mengesahkan bahawa sampel "B" telah diuji positif juga. Beliau menolak untuk mengenal pasti pemain tetapi disahkan kepada Associated Press bahawa ia adalah Lee.

Pada 11 November 2014, Persekutuan Badminton Dunia mengesahkan bahawa Lee telah digantung sementara daripada bersaing kerana pelanggaran peraturan anti-doping yang jelas. Perbicaraan telah diadakan pada 11 April 2015 di Amsterdam.

Pada 27 April 2015, ia diumumkan bahawa Lee telah diserahkan kepada larangan lapan bulan yang dibatalkan kerana melanggar peraturan anti-dopingnya. Panel itu yakin bahawa Lee tidak mempunyai niat untuk menipu dan membenarkan beliau meneruskan kerjayanya pada 1 Mei 2015. Lee dilepaskan dari pingat peraknya dari Kejuaraan Dunia 2014 tetapi dibenarkan mengekalkan dua pingat gangsa dari Sukan Asia 2014.

### 2015
Piala Sudirman adalah kejohanan pertama Lee selepas menjalani penggantungan selama lapan bulan untuk pelanggaran doping. Dia terus memenangi semua tiga perlawanan yang dimainkannya dalam kejohanan itu. Dia kemudian kembali ke gelanggang dengan memenangi Terbuka AS dan Terbuka Kanada. Lee kembali terpaksa menempuh tempat kedua di Kejohanan Dunia apabila dia kalah kepada Chen Long di final.

Selepas Kejohanan Dunia, Lee menanggung tiga pusingan awal. Pertama, dalam pusingan kedua Terbuka Jepun, diikuti dengan pusingan kelayakan Terbuka Korea, dan kemudian di pusingan kedua Terbuka Denmark.

Selepas tiga kehilangan pusingan awal, Lee bangkit kembali memenangi Terbuka Perancis, diikuti dengan gelaran Terbuka China yang pertama, menjadikannya pelari tunggal lelaki pertama memenangi semua gelaran Super Series. Minggu berikutnya, Lee memenangi Terbuka Hong Kong. Bagaimanapun, Lee tidak layak ke Final Super Series, yang berakhir dengan tiga gelaran berturut-turut.

### 2016
Pada Januari, Lee memenangi gelaran Malaysia Masters kelima. Pada Mac, Lee kalah dalam pusingan pertama Terbuka Seluruh England, dan juga dalam pusingan kedua Terbuka India. Pada April, Lee memenangi kejuaraan Terbuka Malaysia ke-11, kemudian diikuti dengan gelaran Kejohanan Badminton Asia kedua. Di Piala Thomas pada Mei, Malaysia tewas kepada pemenang Denmark pada separuh akhir walaupun Lee memenangi semua perlawanan yang dipertandingkan dalam kejohanan itu. Pada Jun, Lee memenangi kejuaraan Terbuka Indonesia ke-6 dan meraih rekod, menjadi pemain ketiga dan pemain bukan Indonesia pertama untuk memenangi gelaran enam kali. Dia bersedia bermain di Terbuka Australia, tetapi menarik diri akibat kecederaan otot.

Pada 5 Ogos 2016, Lee memimpin kontinjen Malaysia semasa majlis perasmian Sukan Olimpik. Dalam pertandingan perseorangan lelaki itu dia berjaya ke perlawanan akhir, mengalahkan saingannya, Lin Dan dalam separuh akhir dalam prestasi yang mendominasi. Bagaimanapun, beliau dikalahkan oleh Chen Long di perlawanan akhir, kekalahan berturut-turut ketiganya dalam perlawanan akhir Sukan Olimpik.

Pada September, Lee memenangi gelaran keenam Terbuka Jepun. Sejak itu, Lee gagal memenangi sebarang kejohanan yang disertai olehnya: dia kalah dalam pusingan ketiga Terbuka Denmark, ditarik keluar dari Terbuka Perancis akibat kecederaan hamstring, dan berakhir tahun dengan keluar peringkat kumpulan dalam Final Super Series.

### 2017
Dia memulakan musim 2017 dengan kemenangan keempatnya di Kejohanan Terbuka Seluruh England. Dia hampir terlepas kejohanan itu selepas merobek ligamen cengkaman medial semasa sesi latihan di Badminton Akademi Malaysia baru (ABM), ini menyebabkan perselisihannya dengan pengarah teknikal Morten Frost, kerana Frost tidak menerima aduannya, meminta licin tikar akan diganti. Lee kalah kepada Lin Dan untuk dua kejohanan berturut-turut, yang pertama di final Terbuka Malaysia, dan yang kedua dalam separuh akhir Kejohanan Badminton Asia.

Pada Mei, Lee memenangi semua perlawanan yang dipertandingkan semasa Piala Sudirman. Sebulan selepas itu, dia kalah dalam pusingan kedua Terbuka Indonesia. Pada Ogos, Lee kecewa dengan Brice Leverdez dalam pusingan pertama Kejohanan Dunia, Tidak lama kemudian, dia meminta maaf kepada rakyat Malaysia atas kekalahannya dalam akaun Twitternya tetapi menerima beberapa jawapan yang menyentuh daripada peminat.

Pada bulan September, dia kalah dalam kerjaya ke-100nya, Terbuka Jepun. Dia tersingkir di pusingan awal tiga kejohanan Super Series, pusingan kedua Terbuka Denmark, pusingan pertama terbuka Perancis, dan suku akhir Terbuka China. Dia memenangi gelaran Terbuka Hong Kong, hanya gelaran kedua pada tahun ini. Dia mengakhiri tahun dengan kalah dalam final Super Series Final.

Lee memenangi pingat emas Sukan Komanwel pada April, sambil memenangi pingat perak dari acara pasukan campuran. 

Walau bagaimanapun, dia gagal memenangi sebarang gelaran setakat ini dalam Jelajah Dunia. Dia tunduk pada pusingan pertama Malaysia Masters, sebuah kejohanan yang dia mendakwa dia tidak berniat untuk mengambil bahagian, pusingan ketiga Terbuka Seluruh England, dan separuh akhir Kejohanan Badminton Asia. 

Dalam acara pasukan, Lee berjaya memenangi semua perlawanan semasa seri, kedua-duanya dalam Kejohanan Badminton Asia Asia dan Piala Thomas. Malaysia mencapai separuh akhir dan suku akhir dalam kedua-dua acara tersebut.

### 2018
Lee memenangi pingat emas Sukan Komanwel pada April, sambil memenangi pingat perak dari acara pasukan campuran.

Lee gagal meraih gelaran World Tour pada separuh pertama tahun ini. Beliau tunduk pada pusingan pertama Kejohanan Terbuka Malaysia, sebuah kejohanan yang beliau mendakwa tidak berminat untuk mengambil bahagian, pusingan ketiga All England Open, dan separuh akhir Kejohanan Badminton Asia.

Dalam acara pasukan, Lee berjaya memenangi semua perlawanan semasa seri, kedua-duanya dalam Kejohanan Badminton Asia Asia dan Piala Thomas. Malaysia mencapai separuh akhir dan suku akhir dalam kedua-dua acara tersebut.

Pada Julai 2018, Lee memenangi kejuaraan Terbuka Malaysia ke-12, dan mencapai separuh akhir Terbuka Indonesia. Seminggu sebelum Kejuaraan Dunia, Persatuan Badminton Malaysia (BAM) mengumumkan bahawa Lee tidak akan mengambil bahagian untuk kejohanan dan Sukan Asia kerana menjalani rawatan untuk gangguan berkaitan pernafasan. Penyertaannya untuk kedua-dua kejohanan ini ragu-ragu sebelum pengumuman itu selepas beliau tidak hadir dalam latihan itu.

## Persaraan
Pada 13 Jun 2019, Lee mengumumkan persaraannya daripada badminton profesional selepas 19 tahun berkhidmat dalam pasukan badminton kebangsaan Malaysia dalam sidang akhbar curang di kompleks Kementerian Belia dan Sukan di Putrajaya. Beliau diiringi oleh Menteri Belia dan Sukan Malaysia, Syed Saddiq Syed Abdul Rahman, yang mewakili Lee sebagai wira negara, timbalannya, Steven Sim, dan presiden BAM Mohamad Norza Zakaria. Beliau menambah bahawa pelan awalnya adalah untuk bersara selepas Sukan Olimpik Musim Panas 2020 tetapi doktornya menasihatkannya meletakkan badannya di bawah tekanan atau tekanan yang amat sukar untuk meneruskan latihan. Syed Saddiq juga diumumkan sebagai ketua chef-de-mission Malaysia untuk Sukan Olimpik 2020.

Perdana Menteri Mahathir Mohamad dan isteri, Siti Hasmah Mohd Ali mengucapkan terima kasih dan selamat maju jaya kepada Lee. Mahathir melahirkan rasa terharu dan sedih kerana Lee sudah bersara dan berharap jaguh badminton itu dapat berehat serta sembuh daripada penyakit dihadapinya.

## Kehidupan peribadi
Lee menerima wang sebanyak RM300,000 pada 21 Ogos 2008 sebagai hadiah untuk usaha pingat peraknya pada Sukan Olimpik 2008. Selain itu, beliau menerima RM3,000 sebulan sebagai pencen seumur hidup bermula pada Ogos 2008. Untuk pencapaian yang sama, beliau dianugerahkan Darjah Setia Pangkuan Negeri (DSPN), yang membawa gelaran Datuk oleh Gabenor Pulau Pinang, Abdul Rahman Abbas pada 30 Ogos 2008. Beliau dilantik sebagai Duta Besar Negara UNICEF Malaysia pada Februari 2009.

Pada 6 Jun 2009, Lee menerima anugerah Darjah Bakti (DB), dari Tuanku Mizan Zainal Abidin, sempena Hari Keputeraan Seri Paduka Baginda Yang di-Pertuan Agong, kerana pencapaiannya pada Sukan Olimpik 2008. Beliau menjalin hubungan dengan Wong Mew Choo, rakan sepasukannya. Pada tahun 2009, Lee dan Wong mengumumkan bahawa mereka tidak lagi bersama semasa Kejohanan Dunia 2009 di Hyderabad, India. Bagaimanapun, Lee mengumumkan perdamaiannya dengan Mew Choo selepas memenangi pingat perak pada Sukan Olimpik Musim Panas 2012. Beliau dan Mew Choo berkahwin pada 9 November 2012. Majlis perkahwinan mereka diadakan di Pusat Konvensyen Kuala Lumpur pada 9 dan 10 November. Pasangan ini mempunyai dua anak lelaki, iaitu anak sulung, Kingston Lee yang Lahir pada 12 April 2013 dan anak kedua Terrance Lee yang lahir pada 9 Julai 2015.

Pada 16 Mac 2011, Lee menerima saham Permodalan Nasional Berhad bernilai RM100,000 sejurus selepas kejayaannya dalam Terbuka All England. Beliau telah dilantik sebagai duta besar Kolej Universiti KDU pada 31 Julai 2011. Autobiografi Lee *Berani Menjadi Juara* diterbitkan secara rasmi pada 18 Januari 2012. Pada 5 Julai 2012, Lee telah diberikan pangkat Leftenan Komander (Kehormat) Unit Rizab Sukarelawan Tentera Laut Diraja Malaysia. Pada 7 Oktober 2016, Lee dinaikkan pangkat sebagai Komander (Kehormat) Unit Simpanan Sukarelawan Tentera Laut Diraja Malaysia sebagai pengiktirafan kejayaannya di Sukan Olimpik Rio de Janeiro. Pada 15 Oktober 2016, Lee dijadikan penerima Darjah Cemerlang Seri Melaka (DCSM) yang membawa gelaran Datuk Wira dari Gabenor Melaka Mohd Khalil Yaakob. Pada September 2017, beliau telah dianugerahkan Panglima Jasa Negara (PJN), yang membawa gelaran Datuk, oleh Yang di-Pertuan Agong Muhammad V.

## Anugerah dan penghargaan
Berikut ialah senarai anugerah yang dimenangi oleh Lee Chong Wei.

## Darjah kebesaran
### Malaysia
* 
**  Darjah Bakti (D.B.) (2009)
**  Panglima Jasa Negara (P.J.N.) – **Datuk** (2017)
**  Ahli Mangku Negara (A.M.N.) (2006) 
* 
**  Darjah Cemerlang Seri Melaka (D.C.S.M.) – **Datuk Wira** (2016) 
* 
**  Darjah Gemilang Pangkuan Negeri (D.G.P.N.) – **Dato' Seri** (2025)
**  Darjah Setia Pangkuan Negeri (D.S.P.N.) – **Dato**' (2008)
* 
** Jaksa Pendamai (J.P.) (2021)

## Statistik kerjaya

### Akhir kerjaya

: Perlawanan Siri Super
: Perlawanan Grand Prix Emas dan Grand Prix

## Dalam budaya masyhur
Pada Disember 2017, treler pertama filem biopik beliau telah dikeluarkan. Diberi tajuk *[[Lee Chong Wei: Rise of the Legend]]*, biopik yang dipertontonkan pada 9 Mac 2018 di Stadium Nasional Bukit Jalil, Kuala Lumpur dan ditayangkan di seluruh negara pada 15 Mac 2018.

## Rujukan

## Pautan luar

*Lee Chong Wei di Kejohanan Dunia Badminton 2006 
*Laman web BadmintonAsia - Profil Lee Chong Wei 
*Laman web BAM - Profil Lee Chong Wei
*Halaman Peminat Lee Chong Wei
*Profil Pemain BWF 
*

\